title: Regolament ta' Implimentazzjoni tal-Kummissjoni (UE) 2016/2106 tal-1 ta' Diċembru 2016 li jemenda r-Regolament ta' Implimentazzjoni (UE) Nru 884/2014 li jimponi kundizzjonijiet speċjali għar-regolamentazzjoni tal-importazzjoni ta' ħwawar mill-Etjopja, tal-karawett mill-Arġentina u tal-ġellewż mill-Ażerbajġan u li jemenda l-kundizzjonijiet speċjali għar-regolamentazzjoni tal-importazzjoni tat-tin imnixxef u tal-ġellewż mit-Turkija u tal-karawett mill-Indja (Test b'rilevanza għaż-ŻEE )

text:
               2.12.2016

               MT

               Il-Ġurnal Uffiċjali tal-Unjoni Ewropea

               L 327/44

         REGOLAMENT TA' IMPLIMENTAZZJONI TAL-KUMMISSJONI (UE) 2016/2106
   tal-1 ta' Diċembru 2016
   li jemenda r-Regolament ta' Implimentazzjoni (UE) Nru 884/2014 li jimponi kundizzjonijiet speċjali għar-regolamentazzjoni tal-importazzjoni ta' ħwawar mill-Etjopja, tal-karawett mill-Arġentina u tal-ġellewż mill-Ażerbajġan u li jemenda l-kundizzjonijiet speċjali għar-regolamentazzjoni tal-importazzjoni tat-tin imnixxef u tal-ġellewż mit-Turkija u tal-karawett mill-Indja
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u li jistabbilixxi l-proċeduri fi kwistjonijiet ta' sigurtà tal-ikel (1), u b'mod partikolari l-Artikolu 53(1)(b)(ii) tiegħu,
   Billi:

               (1)

               Ir-Regolament ta' Implimentazzjoni tal-Kummissjoni (UE) Nru 884/2014 (2) jimponi kundizzjonijiet speċjali fuq l-importazzjoni ta' ċertu għalf u ikel minn ċerti pajjiżi terzi minħabba r-riskju ta' kontaminazzjoni bl-aflatossini.

               (2)

               Mill-2015 kien hemm bosta notifiki fis-Sistema tat-Twissija Rapida għall-ikel u l-għalf (Rapid Alert System for Food and Feed — RASFF) fejn ġew irrappurtati livelli għoljin ta' aflatossini u okratossina A f'(taħlitiet ta') ħwawar mill-Etjopja. Biex titħares is-saħħa tal-bniedem u tal-annimali fl-Unjoni, jeħtieġ li jiġu stipulati garanziji addizzjonali fir-rigward tal-ħwawar mill-Etjopja.

               (3)

               Dan l-aħħar l-RASFF irrappurtat żieda fis-sejbiet ta' nuqqas ta' konformità mal-leġiżlazzjoni tal-Unjoni rigward l-aflatossini fil-karawett mill-Arġentina u fil-ġellewż mill-Ażerbajġan. Fil-passat dawn iż-żewġ prodotti kienu elenkati biex isiru aktar kontrolli fuq l-importazzjonijiet tagħhom fil-qafas tar-Regolament tal-Kummissjoni (KE) Nru 669/2009 (3), u mbagħad tneħħew mil-lista wara li kellhom riżultati favorevoli mill-kontrolli uffiċjali. Minħabba ż-żieda ta' sejbiet ta' nuqqas ta' konformità, jeħtieġ li jiġu stipulati garanziji addizzjonali biex ikun żgurat li l-awtorità kompetenti tal-pajjiż tal-oriġini jwettaq il-kontrolli meħtieġa qabel ma dawn jiġu esportati lejn l-Unjoni. Għaldaqstant, biex titħares is-saħħa tal-bnedmin u tal-annimali fl-Unjoni, huwa meħtieġ ir-rekwiżit li kull konsenja ta' karawett mill-Arġentina u ta' ġellewż mill-Ażerbajġan li tkun maħsuba għall-importazzjoni fl-Unjoni għandu jkollha magħha ċertifikat tas-saħħa.

               (4)

               Ta' min wieħed jinnota li l-għalf u l-ikel komposti li jkun fihom xi għalf jew ikel kopert mill-kundizzjonijiet speċjali stipulati f'dan ir-Regolament fi kwantità ta' iktar minn 20 % huma wkoll koperti mill-kundizzjonijiet speċjali stipulati f'dan ir-Regolament. Ta' min wieħed jinnota wkoll li l-20 % jirreferi għat-total tal-prodotti koperti mill-kundizzjonijiet speċjali stipulati f'dan ir-Regolament.

               (5)

               Billi f'ċerti sitwazzjonijiet il-konsenji waslu fil-punt magħżul għall-importazzjoni (PMI) mingħajr ma mtlew l-entrati meħtieġa fid-Dokument Komuni tad-Dħul għall-kontroll tad-dokumenti, jixraq li jkun previst espliċitament li t-trasferiment tal-konsenja fil-punt magħżul għall-importazzjoni jista' jiġi awtorizzat biss wara li jiġi ppreżentat Dokument Komuni tad-Dħul mimli kif suppost għall-kontroll tad-dokumenti.

               (6)

               Abbażi tar-riżultati tal-kontroll uffiċjali, jixraq li jsiru l-bidliet li ġejjin għall-prodotti li huma soġġetti għall-kundizzjonijiet speċifiċi u/jew bidliet fil-frekwenza tal-kontrolli: titnaqqas il-frekwenza tat-teħid tal-kampjuni ta' tin imnixxef mit-Turkija, billi r-riżultati tat-testijiet huma favorevoli; titnaqqas il-frekwenza tat-teħid tal-kampjuni ta' karawett mill-Indja, billi r-riżultati tat-testijiet huma favorevoli; tiżdied il-frekwenza tat-teħid tal-kampjuni tal-ġellewż mit-Turkija, billi żdiedu s-sejbiet ta' nuqqas ta' konformità permezz tal-RASFF.

               (7)

               Barra minn hekk, il-kodiċi tan-NM tal-frott imnixxef tal-ġeneru Capsicum, sħiħ, minbarra l-bżar ħelu (Capsicum annuum) jeħtieġ li jiġi aġġornat biex il-kamp ta' applikazzjoni jiġi jaqbel mal-entrata Capsicum annuum, imfarrak jew mitħun, jiġifieri li ma jinkludix il-ġeneru Pimenta.

               (8)

               Għaldaqstant, ir-Regolament ta' Implimentazzjoni (UE) Nru 884/2014 għandu jiġi emendat skont dan.

               (9)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 884/2014 huwa emendat kif ġej:

               (1)

               L-Artikolu 1 huwa emendat kif ġej:

                           (a)

                           fil-paragrafu 1, għandhom jinżiedu l-punti (m) u (n) li ġejjin:

                                       “(l)

                                       il-ħwawar li joriġinaw jew li jintbagħtu mill-Etjopja;

                                       (m)

                                       il-karawett bil-qoxra u bla qoxra, il-butir tal-karawett, il-karawett ippreparat mod ieħor jew ippreservat (għalf u ikel) li joriġinaw jew li jintbagħtu mill-Arġentina;

                                       (n)

                                       il-ġellewż fil-qoxra u bla qoxra, taħlitiet ta' ġwież jew ta' frott imnixxef li jkun fih il-ġellewż, il-pejst tal-ġellewż, il-ġellewż ippreparat jew ippreservat, anki taħlitiet, dqiq, ġellewż mitħun jew trab, il-ġellewż imqatta', imfettet, u mkisser, u ż-żejt tal-ġellewż li joriġinaw jew jintbagħtu mill-Ażerbajġan;”

                           (b)

                           il-paragrafu 2 huwa sostitwit b'dan li ġej:
                           “2.   Dan ir-Regolament għandu japplika wkoll għall-għalf u l-ikel ipproċessat mill-għalf u l-ikel imsemmija fil-paragrafu 1 u għall-għalf u l-ikel kompost, li fihom kwalunkwe għalf jew ikel imsemmi fil-paragrafu 1 fi kwantità ta' 'l fuq minn 20 % ta' prodott wieħed jew tat-total tal-prodotti msemmija fil-paragrafu 1.”

               (2)

               Fl-Artikolu 5(2), jiżiedu l-punti (j), (k) u (l) li ġejjin:

                           “(j)

                           il-Ministeru tal-Agrikultura u l-Iżvilupp Rurali għall-ikel mill-Etjopja;

                           (k)

                           is-Servizz Nazzjonali Agroalimentari għas-Sikurezza u l-Kwalità tal-Ikel u tal-għalf (SENASA) mill-Arġentina;

                           (l)

                           iċ-Ċentru tal-Għarfien Espert għall-Prodotti tal-Konsumaturi (Consumer Commodity Expertise Centre — CCEC) tas-Servizz Statali għall-Politika Kontra l-Monopolju u għall-Ħarsien tad-Drittijiet tal-Konsumaturi (State Service for Antimonopoly Policy and Protection of Consumer Rights — SSAPPCR) li jiddependi mill-Ministeru tal-Iżvilupp Ekonomiku (MED) għall-ikel mill-Ażerbajġan.”

               (3)

               Fl-Artikolu 9(4), l-ewwel sentenza hija sostitwita b'dan li ġej:
               “L-awtoritajiet tad-dwana għandhom jawtorizzaw it-trasferiment tal-konsenja lejn punt magħżul għall-importazzjoni wara li jitlestew il-kontrolli b'riżultat favorevoli kif imsemmi fil-paragrafu 2, u jimtlew l-entrati rilevanti tal-parti II tad-Dokument Komuni tad-Dħul (II.3, II.5, II.8 u II.9), u soġġett għall-preżentazzjoni lill-awtoritajiet doganali, jew b'mod fiżiku jew b'mod elettroniku, tad-Dokument Komuni tad-Dħul mimli mill-operatur tan-negozju tal-għalf u tal-ikel jew mir-rappreżentant tiegħu.”

               (4)

               L-Anness I huwa emendat skont l-Anness ta' dan ir-Regolament.

         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Il-konsenji tal-għalf u l-ikel imsemmija fil-punti (l), (m), u (n) tal-Artikolu 1(1) li ntbagħtu mill-pajjiż ta' oriġini qabel id-dħul fis-seħħ ta' dan ir-Regolament jistgħu jiġu importati fl-UE mingħajr ma jkunu akkumpanjati minn ċertifikat tas-saħħa u r-riżultati tat-teħid tal-kampjuni u tal-analiżi.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Diċembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 31, 1.2.2002, p. 1

      (2)  Ir-Regolament ta' Implimentazzjoni tal-Kummissjoni (UE) Nru 884/2014 tat-13 ta' Awwissu 2014 li jimponi kundizzjonijiet speċjali għar-regolamentazzjoni tal-importazzjoni ta' ċertu għalf u ikel minn ċertu pajjiżi terzi minħabba r-riskju ta' kontaminazzjoni bl-aflatossini u li jħassar ir-Regolament (KE) Nru 1152/2009 (ĠU L 242, 14.8.2014, p. 4).

      (3)  Ir-Regolament tal-Kummissojni (KE) Nru 669/2009 tal-24 ta' Lulju 2009 li jimplimenta r-Regolament (KE) Nru 882/2004 tal-Parlament Ewropew u tal-Kunsill dwar iż-żieda fil-livell tal-kontrolli uffiċjali mwettqa fuq l-importazzjoni ta' ċertu għalf u ikel ta' oriġini mhux mill-annimali u li jemenda d-Deċiżjoni 2006/504/KE (ĠU L 194, 25.7.2009, p. 11).

      ANNESS
      L-Anness I tar-Regolament ta' Implimentazzjoni (UE) Nru 884/2014 huwa emendat kif ġej:

                  (1)

                  Jinżiedu l-entrati li ġejjin:

                              Għalf u ikel
                              (użu maħsub)

                              Kodiċi tan-NM (1)

                              TARIC sottodiviżjoni

                              Pajjiż tal-oriġini jew pajjiż tal-konsenja

                              Frekwenza tal-kontrolli fiżiċi u tal-identità (%) waqt l-importazzjoni

                                          “—

                                          Bżar tal-ġeneru Piper; frott imnixxef jew imfarrak tal-ġeneru Capsicum jew tal-ġeneru Pimenta

                                          —

                                       0904

                              L-Etjopja

                              50

                                          —

                                          Ġinġer, żagħfran, żagħfran tal-Indja (turmeric, kurkuma), sagħtar, weraq tar-rand, kàri u ħwawar oħrajn

                                          —

                                       0910

                                    (Ikel — ħwawar imnixxfin)

                                          —

                                          Karawett bil-qoxra

                                          —

                                       1202 41 00

                              L-Arġentina (AR)

                              5

                                          —

                                          Karawett, bla qoxra

                                          —

                                       1202 42 00

                                          —

                                          Butir tal-karawett

                                          —

                                       2008 11 10

                                          —

                                          Karawett, ippreparat jew ippreservat b'xi mod ieħor

                                          —

                                          2008 11 91 ;
                                          2008 11 96 ;
                                          2008 11 98

                                    (Għalf u Ikel)

                                          —

                                          Ġellewż (Corylus sp.) bil-qoxra

                                          —

                                       0802 21 00

                              L-Ażerbajġan (AZ)

                              20”

                                          —

                                          Ġellewż (Corylus sp.) bla qoxra

                                          —

                                       0802 22 00

                                          —

                                          Taħlitiet ta' ġwież jew ta' frott imnixxef li fihom il-ġellewż

                                          —

                                       ex 0813 50

                                          —

                                          Pejst tal-ġellewż

                                          —

                                          ex 2007 10  jew 2007 99

                                          —

                                          Ġellewż, ippreparat jew ippreservat mod ieħor, anki t-taħlitiet

                                          —

                                       ex 2008 19

                                          —

                                          Ġellewż fil-forma ta' dqiq, jew mitħun, jew trab

                                          —

                                       ex 1106 30 90

                                          —

                                          Ġellewż imqatta', imfettet jew imkisser

                                          —

                                       ex 0802 22 00

                                          —

                                          Ġellewż imqatta', imfettet jew imkisser, ippreparat jew ippriżervat b'xi mod ieħor

                                          —

                                       ex 2008 19

                                          —

                                          Żejt tal-ġellewż

                                          —

                                       ex 1515 90 99

                                    (Ikel)

                  (2)

                  Il-ħames entrata rigward it-tin imnixxef, it-taħlitiet ta' gwież jew ta' frott imnixxef li jkun fihom it-tin, il-pejst tat-tin, ippreparat jew ippriżervat, li jinkludu taħlitiet mit-Turkija, huwa sostitwit b'dan li ġej:

                                          “—

                                          Tin imnixxef

                                          —

                                       0804 20 90

                              It-Turkija (TR)

                              10”

                                          —

                                          Taħlitiet ta' ġwież jew ta' frott imnixxef li fihom it-tin

                                          —

                                       ex 0813 50

                                          —

                                          Pejst tat-tin

                                          —

                                          ex 2007 10  jew 2007 99

                                          —

                                          Tin, ippreparat jew ippreservat, inklużi t-taħlitiet

                                          —

                                          ex 2008 99  jew ex 2008 97

                                    (Ikel)

                  (3)

                  Is-sitt entrata rigward il-ġellewż, it-taħlitiet ta' ġwież jew ta' frott imnixxef li jkun fihom il-ġellewż, il-ġellewż ippreparat jew ippriżervat, anki taħlitiet, dqiq, ġellewż mitħun jew trab, il-ġellewż imqatta', imfettet, u mkisser, u ż-żejt tal-ġellewż mit-Turkija hija sostitwita b'dan li ġej:

                                          “—

                                          Ġellewż (Corylus sp.) bil-qoxra

                                          —

                                       0802 21 00

                              It-Turkija (TR)

                              5”

                                          —

                                          Ġellewż (Corylus sp.) bla qoxra

                                          —

                                       0802 22 00

                                          —

                                          Taħlitiet ta' ġwież jew ta' frott imnixxef li fihom il-ġellewż

                                          —

                                       ex 0813 50

                                          —

                                          Pejst tal-ġellewż

                                          —

                                          ex 2007 10  jew 2007 99

                                          —

                                          Ġellewż, ippreparat jew ippreservat mod ieħor, anki t-taħlitiet

                                          —

                                       ex 2008 19

                                          —

                                          Ġellewż fil-forma ta' dqiq, jew mitħun, jew trab

                                          —

                                       ex 1106 30 90

                                          —

                                          Ġellewż imqatta', imfettet jew imkisser

                                          —

                                       ex 0802 22 00

                                          —

                                          Ġellewż imqatta', imfettet jew imkisser, ippreparat jew ippriżervat b'xi mod ieħor

                                          —

                                       ex 2008 19

                                          —

                                          Żejt tal-ġellewż

                                          —

                                       ex 1515 90 99

                                    (Ikel)

                  (4)

                  Id-disa' entrata rigward il-karawett bil-qoxra u bla qoxra, il-butir tal-karawett, il-karawett ippreparat jew ippriżervat b'xi mod ieħor li jkun ġej mill-Indja hija sostitwita b'dan li ġej:

                                          “—

                                          Karawett bil-qoxra

                                          —

                                       1202 41 00

                              L-Indja (IN)

                              10”

                                          —

                                          Karawett, bla qoxra

                                          —

                                       1202 42 00

                                          —

                                          Butir tal-karawett

                                          —

                                       2008 11 10

                                          —

                                          Karawett, ippreparat jew ippreservat b'xi mod ieħor

                                          —

                                          2008 11 91 ;
                                          2008 11 96 ;
                                          2008 11 98

                                    (Għalf u ikel)

                  (5)

                  It-tnax-il entrata rigward il-Capsicum annuum, sħiħ, imfarrak jew mitħun, frott imnixxef tal-ġeneru Capsicum, sħiħ, minbarra l-bżar ħelu (Capsicum annuum) u n-noċemuskata (Myristica fragrans) mill-Indja hija sostitwita b'dan li ġej:

                                          “—

                                             Capsicum annuum, sħiħ

                                          —

                                       0904 21 10

                              L-Indja (IN)

                              20”

                                          —

                                             Capsicum annuum, imfarrak jew mitħun

                                          —

                                       ex 0904 22 00

                              10

                                          —

                                          Frott imnixxef tal-ġeneru Capsicum, sħiħ, minbarra l-bżar ħelu (Capsicum annuum)

                                          —

                                       ex 0904 21 90

                                          —

                                          Noċemuskata (Myristica fragrans)

                                          —

                                          0908 11 00 ;
                                          0908 12 00

                                    (Ikel — ħwawar imnixxfin)


title: Regolament ta' Implimentazzjoni tal-Kummissjoni (UE) 2015/1517 tal-11 ta' Settembru 2015 li jemenda għall-236 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-network ta' Al Qaida

text:
               15.9.2015

               MT

               Il-Ġurnal Uffiċjali tal-Unjoni Ewropea

               L 239/67

         REGOLAMENT TA' IMPLIMENTAZZJONI TAL-KUMMISSJONI (UE) 2015/1517
   tal-11 ta' Settembru 2015
   li jemenda għall-236 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-network ta' Al Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-network ta' Al Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
   Billi:

               (1)

               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u ta' riżorsi ekonomiċi skont dan ir-Regolament.

               (2)

               Fit-3 ta' Settembru 2015, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti (KSNU) approva ż-żieda ta' persuna mal-lista tal-Kumitat tas-Sanzjonijiet kontra Al Qaida li jidhru fiha persuni, gruppi u entitajiet li għandu japplika għalihom l-iffriżar tal-fondi u tar-riżorsi ekonomiċi.

               (3)

               Għaldaqstant, l-Anness I tar-Regolament (KE) Nru 881/2002 għandu jiġi aġġornat biex jirrifletti dan.

               (4)

               Sabiex jiġi żgurat li l-miżuri stipulati f'dan ir-Regolament ikunu effettivi, dan għandu jidħol fis-seħħ minnufih,

         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 jiġi emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Settembru 2015.

            Għall-Kummissjoni,

            F'isem il-President,

            Il-Kap tas-Servizz tal-Istrumenti tal-Politika Barranija

      (1)  ĠU L 139, 29.5.2002, p. 9.

      ANNESS
      L-entrata li ġejja tiżdied mal-Anness I tar-Regolament (KE) Nru 881/2002 taħt l-intestatura “Persuni fiżiċi”:

         “Sofiane Ben Goumo (magħruf ukoll bħala (a) Sufyan bin Qumu (b) Abou Fares al Libi). Data tat-twelid: 26.6.1959. Post tat-twelid: Derna, il-Libja. Nazzjonalità: Libjana. Indirizz: Il-Libja. Tagħrif ieħor: (a) Mexxej ta' Ansar al Charia Derna. Id-data tan-nomina msemmija fl-Artikolu 2a(4)(b): 3.9.2015.”


title: Regolament ta' Implimentazzjoni tal-Kummissjoni (UE) 2015/596 tal- 15 ta' April 2015 li jemenda r-Regolament (KE) Nru 606/2009 fir-rigward taż-żieda fil-kontenut massimu totali tad-dijossidu tal-kubrit meta meħtieġ minħabba l-kundizzjonijiet tal-klima

text:
               16.4.2015

               MT

               Il-Ġurnal Uffiċjali tal-Unjoni Ewropea

               L 99/21

         REGOLAMENT TA' IMPLIMENTAZZJONI TAL-KUMMISSJONI (UE) 2015/596
   tal-15 ta' April 2015
   li jemenda r-Regolament (KE) Nru 606/2009 fir-rigward taż-żieda fil-kontenut massimu totali tad-dijossidu tal-kubrit meta meħtieġ minħabba l-kundizzjonijiet tal-klima
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 91(c) tiegħu,
   Billi:

               (1)

               Ir-Regolament tal-Kummissjoni (KE) Nru 606/2009 (2) jistabbilixxi l-kontenut massimu permissibbli tad-dijossidu tal-kubrit fl-inbid. Il-punt A(4) tal-Anness I B tiegħu jipprovdi li l-Kummissjoni tista' tiddeċiedi li l-Istati Membri kkonċernati jistgħu jawtorizzaw żieda ta' massimu ta' 50 milligramma l-litru fil-livelli massimi totali ta' dijossidu tal-kubrit ta' anqas minn 300 milligramma l-litru, meta meħtieġ minħabba l-kundizzjonijiet tal-klima.

               (2)

               Fl-1 ta' Diċembru 2014, l-awtoritajiet kompetenti Ġermaniżi bagħtu talba uffiċjali biex iżidu l-kontenut massimu totali permissibbli tad-dijossidu tal-kubrit fl-inbid ta' anqas minn 300 milligramma l-litru b'massimu ta' 50 milligramma l-litru għall-inbid magħmul minn għeneb maqtugħ fl-2014 fiż-żoni tal-vitikultura tal-Länder Ġermaniżi “Baden-Württemberg”, “Bavaria”, “Hessen” and “Rhineland Palatinate”.

               (3)

               In-nota teknika maħruġa mill-awtoritajiet kompetenti Ġermaniżi tindika li l-kundizzjonijiet tal-klima, b'mod partikolari temp sħun u umdu waqt il-ħsad, wasslu għall-iżvilupp ta' pesti li jipproduċu l-piruvat, l-aċetaldeid u l-aċidu alfa-ketoglutariku. Dawn is-sustanzi jingħaqdu mad-dijossidu tal-kubrit u jnaqqsu l-azzjoni preżervattiva tiegħu. Għalhekk, il-kwantitajiet totali tad-dijossidu tal-kubrit meħtieġa biex jiżguraw il-vinifikazzjoni u l-konservazzjoni xierqa huma ogħla f'inbid magħmul minn dak l-għeneb. Għal din ir-raġuni, l-awtorizzazzjoni temporanja msemmija fil-punt A(4) tal-Anness I B tar-Regolament (KE) Nru 606/2009 hija l-unika għażla disponibbli biex l-għeneb milqut minn dawn il-kundizzjonijiet tal-klima mhux favorevoli jkun jista' jintuża għall-produzzjoni ta' nbejjed li jistgħu jitqiegħdu fis-suq.

               (4)

               Għaldaqstant, ir-Regolament (KE) Nru 606/2009 għandu jiġi emendat skont dan.

               (5)

               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   L-Appendiċi 1 tal-Anness I B tar-Regolament (KE) Nru 606/2009 qed jinbidel bit-test fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' April 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (KE) Nru 606/2009 tal-10 ta' Lulju 2009 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (ĠU L 193, 24.7.2009, p. 1).

      ANNESS

            “Appendiċi I

               Żieda fil-kontenut massimu totali tad-dijossidu tal-kubrit meta meħtieġ minħabba l-kundizzjonijiet tal-klima

                        Sena

                        Stat Membru

                        Iż-żoni tal-vitikultura

                        L-inbejjed ikkonċernati

                        1.

                        2000

                        Il-Ġermanja

                        Iż-żoni tal-vitikultura kollha tal-Ġermanja

                        L-inbejjed kollha mill-għeneb miġbur fis-sena 2000

                        2.

                        2006

                        Il-Ġermanja

                        Iż-żoni tal-vitikultura fir-reġjuni ta' Baden-Württemberg, il-Bavarja, Hesse u Rhineland Palatinate

                        L-inbejjed kollha mill-għeneb miġbur fis-sena 2006

                        3.

                        2006

                        Franza

                        Iż-żoni tal-vitikultura fid-dipartimenti Bas-Rhin u Haut-Rhin

                        L-inbejjed kollha mill-għeneb miġbur fis-sena 2006

                        4.

                        2013

                        Il-Ġermanja

                        Iż-żoni tal-vitikultura fiż-żona demarkata ta' denominazzjoni protetta tal-oriġini ‘Mosel’ u ta' indikazzjonijiet ġeografiċi protetti ‘Landwein der Mosel’, ‘Landwein der Ruwer’, ‘Landwein der Saar’ u ‘Saarländischer Landwein’

                        L-inbejjed kollha mill-għeneb miġbur fis-sena 2013

                        5.

                        2014

                        Il-Ġermanja

                        Iż-żoni tal-vitikultura fil- Länder ta' ‘Baden-Württemberg’, ‘Bavaria’, ‘Hessen’ u ‘Rhineland Palatinate’

                        L-inbejjed kollha mill-għeneb miġbur fis-sena 2014”


title: Regolament ta' Implimentazzjoni tal-Kummissjoni (UE) 2016/1243 tas-27 ta' Lulju 2016 li jemenda r-Regolament (KE) Nru 1484/95 fir-rigward tal-iffissar tal-prezzijiet rappreżentattivi fis-setturi tal-laħam tat-tjur u tal-bajd kif ukoll għall-albumina tal-bajd

text:
               29.7.2016

               MT

               Il-Ġurnal Uffiċjali tal-Unjoni Ewropea

               L 204/4

         REGOLAMENT TA' IMPLIMENTAZZJONI TAL-KUMMISSJONI (UE) 2016/1243
   tas-27 ta' Lulju 2016
   li jemenda r-Regolament (KE) Nru 1484/95 fir-rigward tal-iffissar tal-prezzijiet rappreżentattivi fis-setturi tal-laħam tat-tjur u tal-bajd kif ukoll għall-albumina tal-bajd
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 183(b) tiegħu,
   Wara li kkunsidrat ir-Regolament (UE) Nru 510/2014 tal-Parlament Ewropew u tal-Kunsill tas-16 ta' April 2014 li jistabbilixxi l-arranġamenti kummerċjali applikabbli għal ċerti prodotti li jirriżultaw mill-ipproċessar tal-prodotti agrikoli u jħassar ir-Regolamenti tal-Kunsill (KE) Nru 1216/2009 u (KE) Nru 614/2009 (2), u b'mod partikolari l-Artikolu 5(6)(a) tiegħu,
   Billi:

               (1)

               Ir-Regolament tal-Kummissjoni (KE) Nru 1484/95 (3) jistipula regoli dettaljati għall-implimentazzjoni ta' sistema ta' dazji addizzjonali fuq l-importazzjoni u jiffissal-prezzijiet rappreżentattivi fis-setturi tal-laħam tat-tjur u l-bajd kif ukoll għall-albumina tal-bajd.

               (2)

               Minn kontroll regolari tad-dejta li abbażi tagħha jiġu stabbiliti l-prezzijiet rappreżentattivi għall-prodotti tas-setturi tal-laħam tat-tjur u tal-bajd kif ukoll għall-albumina tal-bajd, jirriżulta li l-prezzijiet rappreżentattivi għall-importazzjoni ta' ċerti prodotti għandhom jiġu emendati biex jitqiesu l-varjazzjonijiet fil-prezzijiet skont l-oriġini.

               (3)

               Għaldaqstant ir-Regolament (KE) Nru 1484/95 għandu jiġi emendat skont dan.

               (4)

               Sabiex jiġi żgurat li din il-miżura tapplika kemm jista' jkun malajr wara li d-dejta aġġornata ssir disponibbli, jeħtieġ li dan ir-Regolament jidħol fis-seħħ fil-jum tal-pubblikazzjoni tiegħu,

         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 1484/95 jinbidel bit-test stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Lulju 2016.

            Għall-Kummissjoni,

            F'isem il-President,

         Jerzy PLEWA

            Id-Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 150, 20.5.2014, p. 1.

      (3)  Ir-Regolament tal-Kummissjoni (KE) Nru 1484/95 tat-28 ta' Ġunju 1995 li jistabbilixxi r-regolamenti dettaljati għall-implimentazzjoni tas-sistema ta' dazji addizzjonali tal-importazzjoni u l-iffissar tal-prezzijiet rappreżentattivi fis-setturi tal-laħam tat-tjur u tal-bajd u għall-albumina tal-bajd, u biex iħassar ir-Regolament (KEE) Nru 163/67 (ĠU L 145, 29.6.1995, p. 47).

      ANNESS

            “ANNESS I

                        Kodiċi tan-NM

                        Deskrizzjoni tal-prodotti

                        Prezz rappreżentattiv
                        (f'EUR/100 kg)

                        Garanzija msemmija fl-Artikolu 3
                        (f'EUR/100 kg)

                        Oriġini (1)

                        0207 12 10

                        Karkassi tat-tiġieġ preżentazzjoni 70 %, iffriżati

                        124,9

                        0

                        AR

                        0207 12 90

                        Karkassi tat-tiġieġ preżentazzjoni 65 %, iffriżati

                        140,0

                        0

                        AR

                        151,7

                        0

                        BR

                        0207 14 10

                        Qatgħat mingħajr għadam tas-sriedaq jew tat-tiġieġ, iffriżati

                        289,7

                        3

                        AR

                        176,7

                        42

                        BR

                        284,7

                        5

                        CL

                        240,8

                        18

                        TH

                        0207 27 10

                        Qatgħat mingħajr għadam tad-dundjani, iffriżati

                        362,7

                        0

                        BR

                        362,4

                        0

                        CL

                        0408 91 80

                        Bajd, mhux fil-qoxra, imnixxef

                        390,3

                        0

                        AR

                        1602 32 11

                        Preparazzjonijiet nejjin tas-sriedaq u tat-tiġieġ

                        187,3

                        31

                        BR

         (1)  In-Nomenklatura tal-pajjiżi stabbilita mir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi ‘ZZ’ ifisser ‘oriġnijiet oħrajn’.”